Diari Oficial de la Generalitat Valenciana


Sumari del DOGV 7537, del 01-06-2015 (2015/5068)

RESOLUCIÓ de 25 de maig de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual es prorroguen dos beques per a la realització de pràctiques professionals.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7537

Data del DOGV
:   01-06-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/5068


Data del document
:   25-05-2015

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 de maig de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual es prorroguen dos beques per a la realització de pràctiques professionals. [2015/5068]  
Per l'Orde 6/2014, de 18 de juny (DOCV 7305, 27.06.2014), de la Conselleria de Sanitat, s'aproven les bases reguladores i es convoquen dos beques per a la realització de pràctiques professionals en la Direcció General d'Ordenació, Avaluació, Investigació, Qualitat i Atenció al Pacient amb una duració d'un any.  
Mitjançant una Resolució de 28 d'agost de 2014, de la Direcció General d'Ordenació, Avaluació, Investigació, Qualitat i Atenció al Pacient (DOCV 7351, 02.09.2014), i basant-se en els barems establits per l'orde de la convocatòria, es van adjudicar les dos beques i es va constituir una borsa de reserva prioritzada.  
A cada un dels beneficiaris relacionats en la resolució se li va adjudicar una beca per un import de 1.000 euros bruts mensuals, subjectes a les retencions legalment establides.  
Mitjançant una Resolució de 27 d'abril de 2015 (DOCV 7518, 05.05.2015), després de la renúncia d'un dels beneficiaris, es va adjudicar la beca a un altre beneficiari segons l'orde establit en la borsa de reserva prioritzada, amb efectes d'incorporació de l'1 de maig de 2015.  
Segons l'article segon de la Resolució de 28 d'agost de 2014, el període de duració de les beques és de dotze mesos a comptar des del dia 1 de setembre de 2014, i acaba el 31 d'agost de 2015, i, transcorregut eixe temps, podrà prorrogar-se sense necessitat d'una nova convocatòria per un període màxim de dotze mesos addicionals, sempre que hi haja la disponibilitat pressupostària corresponent i l'exercici de l'activitat que s'estiga efectuant així ho requerisca o ho aconselle.  
En els pressupostos de la Generalitat Valenciana per a l'exercici 2015, en el programa pressupostari 37.25.80.6234.504.63.9, codi de línia T4510000, hi ha una dotació de quaranta-dos mil euros (42.000 euros) destinada al finançament de les beques per a la realització de pràctiques professionals, del qual queda romanent que en permet la pròrroga.  
Victoria J. Magraner Pla, beneficiària de la beca segons la resolució de 28 d'agost de 2014, i Víctor Cerrudo López, beneficiari de la beca segons la resolució de 27 d'abril de 2015, realitzen les seues pràctiques professionals i els seus programes de treball de forma satisfactòria, i es considera necessari que hi continuen i que la beca siga prorrogada.  
  
Per tant, i basant-se en tot el que s'ha exposat, resolc:  
  
Primer  
Prorrogar les beques per a la realització de pràctiques professionals en la Direcció General d'Ordenació, Avaluació, Investigació, Qualitat i Atenció al Pacient, de Victoria J. Magraner Pla amb DNI 50370324H i Víctor Cerrudo López amb DNI 41639966A o, en cas de renúncia d'algun d'ells, de la persona que en el moment de l'inici de la pròrroga siga beneficiària de la beca o li corresponga ser-ho segons l'orde de la borsa prioritzada de reserva.  
  
Segon  
L'import de les beques es finançarà amb càrrec a l'aplicació pressupostària 60.99.43.0604.837.44.7, línia T4510000, de la Conselleria de Sanitat, per un import global de vint-i-quatre mil euros (24.000 ?) d'acord amb la distribució següent:  
  
Any 2015 Any 2016  
8.000 euros 16.000 euros  
  
Tercer  
La pròrroga de les beques serà efectiva a partir del dia 1 de setembre de 2015, i finalitzarà el 31 d'agost de 2016. Les condicions seran les mateixes que les de la primera anualitat, açò és, per un import de mil euros (1.000 ?) bruts mensuals, subjecte a la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial Decret 1493/2011, de 24 d'octubre, i a qualsevol altra retenció que, si és el cas, poguera correspondre.  
  
Quart  
La present resolució posa fi a la via administrativa i s'hi podrà interposar un recurs contenciós administratiu en el termini de dos mesos a comptar des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana; així mateix, podrà interposar-se, de manera potestativa, un recurs de reposició davant del conseller de Sanitat en el termini d'un mes segons el que preveuen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, sense perjuí que puga presentar-s'hi qualsevol altre recurs que s'estime procedent.  
  
València, 25 de maig de 2015.- La directora General d'Ordenació, Avaluació, Investigació, Qualitat i Atenció al Pacient: Teresa de Rojas Galiana.